Արմինե Զարայելյան

Արմինե Հրանտի Զարայելյան (), հայ բժիշկ, էնդովասկուլյար վիրաբույժ։ Բժշկական գիտությունների դոկտոր (2003)։

Կենսագրություն 
1988 թվականին ավարտել է Երևանի բժշկական ինստիտուտը։ 1993-1996 թվականներին աշխատել է ԵՊԲՀ-ում, 1996-2000 թվականներին՝ Աթենքի և Բելգրադի համալսարաններում, Լոնդոնի թագավորական կլինիկայում, 2000-2002 թվականներին՝ ԵՊԲՀ կլինիկաների գծով միջազգային կապերի բաժնի վարիչ, 2002 թվականին՝ Օնասիսի անվան էնդովասկուլյար վիրաբուժական գիտաախտորոշիչ կենտրոնի (Երևան) ղեկավար։

Անդամակցություն 
 Եվրոպական սրտաբանների ընկերակցության պատվավոր անդամ, 2001 
 ՀՀ վիրաբույժների և Անոթային վիրաբույժների ընկերակցության անդամ, 2004

Ստեղծագործություններ և ճանաչում 
Աշխատանքները վերաբերում են սրտի բնածին արատների, պսակաձև անոթների և օրգանիզմի ծայրամասային անոթների ախտահարումների էնդովասկուլյար վիրահատական բուժմանը։ Համահեղինակ է ուսումնամեթոդական ձեռնարկների։

Ծանոթագրություններ 

Հայ բժիշկներ
Բժշկական գիտությունների դոկտորներ
Երևանի պետական բժշկական համալսարանի շրջանավարտներ
Հայ վիրաբույժներ